จงเสนอไอเดีย เพราะเหตุใด Geely เจ้าของวอลโว่ เข้าซื้อกิจการ Terrafugia ผู้ผลิตรถยนต์บินได้รายแรกของโลก
Zhejiang Geely Holding Group (บริษัท เจ้อเจียง จี๋ลี่ โฮลดิ้ง กรุ๊ป) ผู้ผลิตรถยนต์สัญชาติจีน (ผู้เป็นเจ้าของแบรนด์รถยนต์ส่วนบุคคลวอลโว่ – จากการเข้าซื้อกิจการ) ได้บรรลุข้อตกลง และลงนามในการเข้าซื้อกิจการของ Terrafugia (เทอร์ราฟิวเจีย) สตาร์ทอัพอเมริกันผู้ผลิตรถยนต์บินได้รายแรกของโลก โดยจีลี่ประกาศว่าจะสนับสนุนด้านการเงินและการวิจัยเพื่อให้ เทอร์ราฟิวเจีย ผลิตรถบินได้ต่อไป

เทอร์ราฟิวเจีย ก่อตั้งขึ้นในปี 2006 เพื่อพัฒนารถยนต์ส่วนบุคคลขนาดใหญ่ หลังจากเสร็จสิ้นการเข้าซื้อกิจการ เทอร์ราฟิวเจีย จะยังคงมีสำนักงานใหญ่อยู่ในสหรัฐอเมริกา และยังคงมุ่งพัฒนารถบินได้ต่อไป บริษัทตั้งเป้าจะส่งมอบรถบินได้คันแรกในปี 2019 และจะวางจำหน่ายรถบินได้ VTOL (vertical take-off and landing – รถที่บินขึ้นลงได้ในแนวดิ่ง) ในปี 2023

โดยในข้อตกลงนี้ทาง จีลี่ ได้แต่งตั้ง CEO คนใหม่ คือ Chris Jaran อดีตกรรมการผู้จัดการของ Bell Helicopter China และในส่วนของคณะกรรมการบริหารก็มีการปรับเปลี่ยนเช่นกัน นำโดยรองประธานฝ่ายธุรกิจระหว่างประเทศชอง จีลี่ Nathan Yu Ning มาดำรงตำแหน่งประธานบริษัทใน Terrafugia

จีลี่ ได้เคยลงทุนในสหรัฐอเมริกามาแล้วหลายครั้งผ่านบริษัทในเครือ วอลโว่ ที่มีการลงทุนกว่า 1 พันล้านดอลลาร์สหรัฐฯ ตั้งแต่ปี 2015-2017 ในการก่อสร้างโรงงานผลิตรถยนต์ในเซาท์แคโรไลนาซึ่งคาดว่าจะผลิตรถยนต์ได้ 100,000 คันต่อปี

ในเดือน พ.ค. ที่ผ่านมา จีลี่ ได้เข้าซื้อบริษัทผลิตรถยนต์ของมาเลย์เซีย Proton Holding Bhd โดยเข้าถือครองหุ้นประมาณ 49.9%

การพัฒนารถบินได้โดยขึ้นลงในแนวดิ่ง สอดคล้องกับแนวความคิดของ Uber ที่จะให้บริการ Uber Air ที่เป็นแท็กซี่บินได้และขึ้นลงในแนวดิ่งที่เตรียมจะเปิดให้บริการในเร็ว ๆ นี้ ทำให้มองเห็นว่า ในอนาคตผู้คนจะมีทางเลือกในการเดินทางที่มากขึ้น นอกเหนือไปจากแท็กซี่ที่ขับเคลื่อนโดยไร้คนขับ
ความรู้ทางการเงิน,ข้อมูลการเงินรายบริษัท